7. ΑΠΟΦΑΣΗ ΥΠΟΥΡΓΩΝ   ΕΘΝ. ΑΜΥΝΑΣ & ΟΙΚΟΝΟΜΙΚΩΝ  Αριθ. Φ. 952.1/ΑΔ 933933  της 30 Νοεμ./20 Δεκ. 1995  (ΦΕΚ-Β-1043) Επέκταση Παγίας Κρατήσεως 4% υπέρ ΤΑΣΑ και επί του Επιδοτήματος Ετοιμότητας. Έχοντας υπόψη: α.Τις διατάξεις της παρ. 1 του άρθρ. 14 του Ν.Δ. 398/74 (ΦΕΚ 116/Α΄), όπως τροποποιήθηκε με τις διατάξεις της παρ. 1 του άρθρ. 33 του Νόμ. 2109/92 (ΦΕΚ 205/Α΄).     β.Τις διατάξεις του άρθρ. 29Α του Νόμ. 1558/85 (ΦΕΚ 137/Α΄), όπως συμπληρώθηκε με το άρθρ. 27 του Νόμ. 2081/92 (ΦΕΚ 154/Α΄) με το οποίο καθορίζεται ο έλεγχος των δαπανών που προκαλούν οι κανονιστικές διοικητικές πράξεις. γ.Την υπ’ αριθ. Γ5815/19.12.93 Κοινή Απόφαση Πρωθυπουργού και Υπουργού Εθνικής Άμυνας «Περί αναθέσεως αρμοδιοτήτων ΥΕΘΑ στους Υφυπουργούς Εθνικής Άμυνας». δ.Την υπ’ αριθ. 1026431/268/0006Α/2.3.94 (ΦΕΚ 154/Β) Κοινή Απόφαση του Πρωθυπουργού και Υπουργού Οικονομικών με θέμα «Ανάθεση Αρμοδιοτήτων Υπουργού Οικονομικών στους Υφυπουργούς Οικονομικών». ε.Το υπ’ αριθ. 7/23.5.95 απόσπασμα Πρακτικού συνεδρίασης του ΔΣ/ΤΑΣΑ, αποφασίζουμε: 1.Επεκτείνουμε ως προς το Ταμείο Αλληλοβοηθείας Στρατιωτικών Αεροπορίας, την προβλεπόμενη από την υπ’ αριθ. Φ. 872/230464/31.10.74/ΚΥΑ (ΦΕΚ 1176/Β΄/16.11.74), πάγια μηνιαία κράτηση ποσοστού 4% και επί του Επιδόματος Ετοιμότητος που χορηγήθηκε με την υπ’ αριθ. 2027343/2855/ 0022/3.5.95 ΚΥΑ (ΦΕΚ 204/Β΄/12.5.95) και κυρώθηκε με το Νόμ. 2340/95 (ΦΕΚ 204/Α΄). 2.Έναρξη της ισχύος της απόφασης αυτής από 1.1.1995. 3.Από τις διατάξεις της Απόφασης αυτής, δεν προκαλείται δαπάνη σε βάρος του Κρατικού Προϋπολογισμού.                       (Μετά τη σελ. 346(δ) Σελ. 346,01 Τεύχος 1241-Σελ. 65 38.Δ.β.6-7 Ταμείο Αλληλοβοηθείας Στρατιωτικών Αεροπορίας   422 Ταμείο Αλληλοβοηθείας Στρατιωτικών Αεροπορίας 38.Δ.β.7   423

[Source: greek_legal_code_raptarchis | Tokens: 1596]